cyanic-selkie/wikianc huggingface dataset:
Θαλάσσια μακρόφυτα
Χρήση μακροφυκών στη διατροφή
Παρόλο που τα περισσότερα είδη θαλάσσιων μακροφυκών θεωρούνται βρώσιμα, ερευνητές επισημαίνουν ότι εξακολουθεί να υπάρχει έλλειψη προσοχής όσον αφορά στις τοξικολογικές δράσεις τους. Συγκεκριμένα, επειδή αυτά μπορεί, φυσιολογικά, να περιέχουν ίχνη τοξικών χημικών ουσιών ή και να έχουν απορροφήσει τοξικές ουσίες από επιφυτικά βακτήρια, ανθίσεις μικροφυκών ή και βαρέα μέταλλα από το θαλασσινό νερό, οι ερευνητές καταλήγουν ότι υπάρχει επιτακτική ανάγκη ευαισθητοποίησης των καταναλωτών αλλά και ρύθμισης ορίων ασφαλούς κατανάλωσης.
Χρήση μακροφυκών για την εξυγίανση λυμάτων
Τα θαλάσσια μακροφύκη είναι φωτοαυτότροφοι οργανισμοί με υψηλή μορφολογική και λειτουργική ποικιλομορφία λόγω της μεγάλης διάρκειας εξέλιξής τους στη Γη, ξεκινώντας  πριν από περίπου  1500 εκατομμύρια χρόνια. Το μέγεθός τους κυμαίνεται από λίγα εκατοστά έως 30m, όπως για παράδειγμα το Macrocystis pyrifera. Ο ρόλος που διαδραματίζουν βασίζεται, μεταξύ άλλων, στην ικανότητα πρόσληψης διαλυμένων θρεπτικών ουσιών και μεταλλικών ιόντων, λόγω της παρουσίας αρνητικά φορτισμένων λειτουργικών δομικών ομάδων στα κυτταρικά τους τοιχώματα (πχ καρβοξυλικές, φωσφορικές . Τα μακροφύκη χρησιμοποιούνται με μεγάλη αποτελεσματικότητα για την αποκατάσταση των υδάτων ρυπασμένων από ρύπους προερχόμενους από γεωργικές καλλιέργειες, αστικά λύματα και λύματα από ιχθυοκαλλιέργειες.
Θαλάσσια μακροφύκη προερχόμενα από καλλιέργειες, όπως είδη των γενών Ulva, Gracilaria, Codium, Gracilariopsis, Palmaria, Hypnea, Chondrus, Kappaphycus, Porphyra, Falkenbergia, Hydropuna ή Laminaria έχουν αξιολογηθεί ως βιοφίλτρα για λύματα που περιέχουν διαλυμένα θρεπτικά συστατικά, κυρίως αμμώνιο. Η ικανότητα τους αυτή ως βιοφίλτρα και ως ανακυκλωτές διαλυμένων θρεπτικών ουσιών τα καθιστούν πολύ χρήσιμα στην εξυγίανση συστημάτων υδατοκαλλιέργειας. Ακόμη πολλά μακροφύκη παρουσιάζουν αντιμικροβιακές ιδιότητες, γεγονός που συμβάλει στην εξυγίανση των λυμάτων.
Απειλές για την ποιότητα των υδάτων είναι η παρουσία μετάλλων και μεταλλοειδών, που απελευθερώνονται άμεσα ή έμμεσα από ανθρώπινες δραστηριότητες, όπως εξόρυξη, παραγωγή καυσίμων και ενέργειας, χρήση φυτοφαρμάκων και λιπασμάτων, μεταλλουργία επιμετάλλωση, επεξεργασία δέρματος, βιομηχανία χαρτιού. Συγκεκριμένα, το αρσενικό, ο μόλυβδος, ο υδράργυρος και το κάδμιο που προέρχονται από τις δραστηριότητες αυτές είναι τοξικά ακόμα και σε πολύ χαμηλά επίπεδα. Έτσι, τα μακροφύκη αφαιρούν αποτελεσματικά τα τοξικά μέταλλα (π.χ. αρσενικό, κάδμιο, χρώμιο, κοβάλτιο, χαλκό, μόλυβδο, υδράργυρο, νικέλιο, ψευδάργυρο)  αλλά και οργανικές ενώσεις (π.χ. DDT, PCBs) από λύματα που περιέχουν τα στοιχεία αυτά. Η αποτελεσματική απομάκρυνση των τοξικών μεταλλικών ιόντων από τα λύματα εξαρτάται από πολλούς παράγοντες, όπως το είδος και το μέγεθος του οργανισμού που χρησιμοποιείται, αλλά και παράμετροι των λυμάτων πχ. το pH του διαλύματος προς επεξεργασία, η συγκέντρωση των μεταλλικών ιόντων στο διάλυμα, η θερμοκρασία, ο χρόνος επεξεργασίας, η παρουσία ανταγωνιστικών ιόντων κ.α. Επίσης, τα Χλωροφύκη, Ulva clathrata, Cladophora parriaudii, C. coelothrx και ροδοφύκη Porphyra sp. χρησιμοποιούνται στην επεξεργασία λυμάτων που περιέχουν θρεπτικές ενώσεις. Χλωροφύκη που χαρακτηρίζονται από γρήγορο ρυθμό ανάπτυξης και ευρύ φάσμα περιβαλλοντικής προσαρμογής ,έχουν μεγάλη πλαστικότητα και χρησιμοποιούνται για την απορρόφηση άνθρακα, αζώτου και φωσφόρου. Τα ροδοφύκη μπορούν να χρησιμοποιηθούν για εξυγίανση λυμάτων υδατοκαλλιεργειών, καθώς έχουν υψηλή περιεκτικότητα σε άζωτο, λόγω των φωτοσυνθετικών χρωστικών τους (φυκοβιλλιπρωτείνες που περιέχουν N) και των υψηλών επιπέδων σε πρωτείνες. Ορισμένα είδη ροδοφυκών (π.χ. Gracilaria sp.) έχουν υψηλή απόδοση εξυγίανσης συστημάτων υδατοκαλλιεργειών.
Εξωτερικοί σύνδεσμοι
Κατηγορία:Φυκολογία Κατηγορία:Φύκη
Κοινότητα Αγίου Ιωάννου Αγίου Βασιλείου
Η Κοινότητα Αγίου Ιωάννου Αγίου Βασιλείου Ρεθύμνης είναι κοινότητα του Δήμου Αγίου Βασιλείου στην Περιφερειακή Ενότητα Ρεθύμνης της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Άγιος Ιωάννης. Εκτός από την έδρα της, περιλαμβάνει και τους οικισμούς Καλή Συκέα και Κάνεβος. Η απογραφή του 2011 αναφέρει:
Συνολικά η κοινότητα έχει 234 κατοίκους και εκπροσωπείται από τον πρόεδρο κ. Κωνσταντίνο Αδελιανάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αγίου Βασιλείου
Χρήστος Λιμπανοβνός
Ο Χρήστος Λιμπανοβνός (15 Ιανουαρίου 1984) είναι Έλληνας γυμναστής. Έχει στο ενεργητικό του σημαντικές επιδόσεις σε εθνικό και διεθνές επίπεδο.
Καριέρα
Γεννήθηκε στις 15 Ιανουαρίου 1984 στην Κατερίνη. Ξεκίνησε τη γυμναστική από τον Αρχέλαο Κατερίνης, από την ηλικία των 6 ετών. Στα 12 του επιλέχθηκε στο κλιμάκιο της εθνικής και χρόνια μετά πήγε στον ΑΓΕΜ Σπάρτακος, στη Θεσσαλονίκη. Από το 2003 ανήκει στον ΑΓΟ Πάτρας. Αναδείχθηκε σε σημαντική μορφή της εθνικής ομάδας, στα κλιμάκια της οποίας βρίσκεται από το 1997 και σε επίπεδο ανδρών από το 2001.
Μεταξύ άλλων έχει αναδειχθεί πανελληνιονίκης με τον Αρχέλαο το 2000 και με το Σπάρτακο στους κρίκους (2005) και στο έδαφος (2004), αλλά το κύριο προτέρημά του είναι η συνολική του ικανότητα στα έξι όργανα του σύνθετου ατομικού. Το Φεβρουάριο του 2005 κατέλαβε την 5η θέση στον τελικό του άλματος, στο παγκόσμιο κύπελλο ενόργανης γυμναστικής που διεξήχθη στο Λονγκ Άιλαντ των ΗΠΑ, με 9.050 βαθμούς. Τον Οκτώβριο του 2006 έγινε ο πρώτος Έλληνας αθλητής που αγωνίστηκε σε τελικό του Παγκοσμίου Πρωταθλήματος στο σύνθετο.
Με τη 19η θέση στο σύνθετο ατομικό, στις 19 Οκτωβρίου 2006, με 88,000 βαθμούς, ο Λιμπανοβνός ολοκλήρωσε  την παρουσία στο παγκόσμιο πρωτάθλημα ενόργανης γυμναστικής, το οποίο διεξήχθη στο Όρχους της Δανίας. Ήταν η πρώτη φορά που ένας Έλληνας αθλητής συμμετείχε στους 24 καλύτερους αθλητές του κόσμου, στο σύνθετο. Ο 22χρονος γυμναστής είχε πτώση στο δίζυγο, κάτι που τον εμπόδισε να έχει μια καλύτερη θέση. Βαθμολογήθηκε με 14,850 στο έδαφος, 14,475 στον ίππο, 15,025 στους κρίκους, 15,625 στο άλμα, 14,000 στο δίζυγο και 14,025 στο μονόζυγο.
Τον Απρίλιο του 2009 κατατάχθηκε στην 17η θέση με 82,825 (έδαφος: 13,250, ίππος με λαβές: 13,025, κρίκοι: 13,550, άλμα: 15,475, δίζυγο: 13,775, μονόζυγο: 13,750) στον τελικό του σύνθετου ατομικού στο ευρωπαϊκό πρωτάθλημα ενόργανης γυμναστικής, που διεξήχθη στο Μιλάνο.
Παραπομπές
Κατηγορία:Έλληνες αθλητές της ενόργανης γυμναστικής
Iratus
Ο Βαγγέλης Γκότοβος, περισσότερο γνωστός με το καλλιτεχνικό του όνομα Iratus είναι Γερμανός-Έλληνας ράπερ, στιχουργός και μουσικός παραγωγός με έδρα τον Κορυδαλλό Αθηνών. To όνομά του είναι Λατινικής προέλευσης, που σημαίνει θυμωμένος.
Βιογραφία
Γεννήθηκε στις 8 Ιουνίου 1987 στο Βερολίνο της Γερμανίας και έζησε σε ένα χωριό κοντά στη Στουτγκάρδη μέχρι τα 8 του. Το 1995 επιστρέφει η οικογένεια του πίσω στην Ελλάδα για να κατοικήσει στον Κορυδαλλό έως και σήμερα.
Ως μέλος της Niraya (2002-2010)
Το 2002 είχε έρθει σε επαφή με την μουσική, όπου έγραψε τους πρώτους του στίχους. Το ίδιο έτος, γνώρισε τον Tom Dzik και σχημάτισαν ένα συγκρότημα που λεγόταν Niraya. Η πρώτη τους προσπάθεια ήταν ένα άλμπουμ, το Πορφυρένια Νύχτα σε στυλ underground και κυκλοφόρησε το 2004. Ο δίσκος αυτός είναι πολύ σπάνιος και δεν μπορεί να βρεθεί ούτε ακόμη και στο διαδίκτυο. Το 2005 προστέθηκε ως μέλος και ο Disorder όπου και οι τρεις εκτέλεσαν πάνω από 60 κομμάτια, στα οποία όμως δεν είχαν το ικανοποιητικό αποτέλεσμα που ήθελαν. Έτσι, δεν κυκλοφόρησαν ποτέ. Μετά την ένταξη και άλλων MC και μουσικών παραγωγών στο συγκρότημα, σχηματίστηκε το PMP Group, όπου έγινε δοκιμή 30 κομματιών και έτυχε να υπάρξουν κάποιες διαρροές τους, που στην ουσία δεν υπήρχε λόγος να ακουστούν επίσημα. Τους τελευταίους μήνες του 2006, αποφασίζεται η διάλυση του γκρουπ. Από τότε έως και το 2008, συνέχισαν οι Niraya με τον αρχικό τους μοντέλο, κυκλοφορώντας πολλά κομμάτια, και διαλύθηκαν για προσωπικούς λόγους. Το 2009 επιστρέφουν για να ετοιμάσουν ένα νέο άλμπουμ, το οποίο ολοκληρώθηκε τον Δεκέμβριο του ίδιου έτους, με επόμενο την κυκλοφορία του στις 15 Ιανουαρίου 2010. Το άλμπουμ λεγόταν Φούσκες και περιλάμβανε 13 κομμάτια.
Ως μέλος της Fullface (2010-2011)
Τον Απρίλιο του 2010, μέσω ενός γνωστού του Iratus, γνωρίζονται με τον Tiny Jackal έναν ακόμη ράπερ από το Πέραμα. Κανονίζουν να δημιουργήσουν ένα συγκρότημα την Fullface τον ερχόμενο Οκτώβρη. Το πρώτο τους άλμπουμ, κυκλοφόρησε το ίδιο έτος με τίτλο: Λίγο πριν (Πράξη πρώτη), όπου απέκτησε επιτυχία από το κοινό. Τον Σεπτέμβριο του 2011, κυκλοφορεί το δεύτερο άλμπουμ Κάπου εδώ (Πράξη δεύτερη). Και τα δυο άλμπουμ έγιναν στην 18120 Productions, στην Αθήνα. Σαν μέλος της Fullface με τον Jackal καταφέρανε να κάνουν περιοδεία σε 25 πόλεις της Ελλάδας, καθιστώντας το ως την μεγαλύτερη που έχει κάνει ραπ συγκρότημα πανελλαδικά. Όσο ήταν συνεργάτης με την 18120, ετοίμασε το πρώτο του mixtape, Ανακαλύπτοντας τον κόσμο.
Επιστροφή στην Niraya (2012)
O Iratus επιστρέφει πίσω ξανά με συνάδελφο τον Tom Dzik, για την παραγωγή ενός ακόμη άλμπουμ το 2012, για να κυκλοφορήσει τον Μάιο του 2013 με τίτλο Άνοιξη και να αποτελείται από 13 κομμάτια.
Ωκεανοί (2017)
Τον Νοέμβριο του 2016, στην επίσημη σελίδα του Facebook, αποκάλυψε πως ετοιμάζει κάτι καινούργιο, με τον τίτλο Ωκεανοί. Το άλμπουμ κυκλοφορεί στο επίσημο κανάλι του, στις 22 Ιανουαρίου αποτελούμενο από 12 κομμάτια
Εξωτερικοί σύνδεσμοι
Κατηγορία:Έλληνες ράπερ
Χέρμαν Α΄ της Κολωνίας
Ο Χέρμαν Α΄ (γερμ.: Herman I, πέθανε στις 11 Απριλίου 924) ήταν αρχιεπίσκοπος της Κολωνίας από το 890 μέχρι το 924. Προερχόταν από τον Οίκο των Ετσονιδών.
Βιογραφία
Ήταν γιος του Έρενφρητ Α΄ κόμη του Μάασγκαου κ.ά. περιοχών, γενάρχη του Οίκου και της Αντελγκούντα των Παλαιών Γουέλφων, κόρης του Κορράδου Β΄ κόμη του Ωξέρ.
Αδελφός του ήταν ο Έμπερχαρτ Α΄. Ήταν καγκελλάριος του Ζβέντιμπολτ των Καρολιδών της Λοθαριγγίας και βοήθησε στην υλοποίηση της προσάρτησης της Λοθαριγγίας στη Δυτική Φραγκία το 911. Το 921 υπέγραψε στη Συνθήκη της Βόννης, που συμφωνήθηκε μεταξύ του Καρόλου Γ΄ του απλού της Δυτικής Φραγκίας και του Ερρίκου Α΄ των Οθωνιδών της Ανατολικής Φραγκίας. Η συνάντηση έγινε σε πλοίο επί του Ρήνου, ο οποίος ήταν το κοινό τους σύνορο. Το επόμενο έτος συμμετείχε σε Σύνοδο στο Κόμπλεντς.
Το 924 απεβίωσε και τάφηκε στον καθεδρικό Χίλντεμπολτ της Κολωνίας.
Πηγές
Κατηγορία:Οίκος των Ετσονιδών Κατηγορία:Επίσκοποι του 9ου αιώνα Κατηγορία:Επίσκοποι του 10ου αιώνα
Β΄ Εθνική ποδοσφαίρου ανδρών 2013-14
Το Πρωτάθλημα Φούτμπολ Λιγκ 2013–14 (γνωστό και ως Football League ΟΠΑΠ) για τη συγκεκριμένη αγωνιστική περίοδο είναι η δεύτερη σε τάξη κατηγορία του ελληνικού ποδοσφαίρου, η οποία μετά από 30 συνεχόμενα χρόνια διοργάνωσης σε έναν ενιαίο όμιλο, επανέρχεται μετά την αναδιοργάνωση των πρωταθλημάτων στο καθεστώς των δύο ομίλων, χωρισμένων με γεωγραφικά κριτήρια (Νότιο και Βόρειο).
Συνολικά μετέχουν 28 ομάδες (14 σε κάθε όμιλο), αλλά για πρώτη φορά οι δύο πρωταθλητές δεν ανέρχονται απ' ευθείας στη Σούπερ Λιγκ, δεδομένου ότι οι τέσσερις πρώτοι των δύο ομίλων κατά την κανονική διάρκεια του πρωταθλήματος, συνολικά 8 ομάδες, συγκροτούν στη συνέχεια ένα νέο όμιλο play off.
Συμμετοχές
Οι 28 ομάδες που δικαιούνταν να συμμετάσχουν στο πρωτάθλημα ήταν:
Από τις παραπάνω ομάδες, υπήρξαν τρεις που δεν δήλωσαν συμμετοχή και επέλεξαν, για οικονομικούς λόγους, τον εθελούσιο υποβιβασμό στην Γ' Εθνική: Επίσης, οι ΑΟ Κέρκυρα και ΑΟ Κασσιόπης του ίδιου νησιού, συγχωνεύθηκαν ή συνενώθηκαν, με την πρώτη να εξαγοράζει τον Αριθμό Φορολογικού Μητρώου (ΑΦΜ)  της δεύτερης και το τοπικό Πρωτοδικείο να επιβάλλει (ένα μήνα μετά την έναρξη του πρωταθλήματος) για το νέο σύλλογο την επωνυμία ΠΑΕ ΑΟ Κασσιόπη «Κέρκυρα» (διακριτικός τίτλος ΑΟΚ Κέρκυρα). Η κίνηση των δύο ιδιοκτητών βρίσκει μάλλον αντίθετο το κερκυραϊκό φίλαθλο κοινό, η πρωτοφανής στα ελληνικά χρονικά διπλή χρεωκοπία σωματείων (προς δημιουργία ενός οικονομικά "υγιούς") σχολιάστηκε δυσμενώς από τα ΜΜΕ, ενώ οι θεσμικές ποδοσφαιρικές αρχές φέρονται να μελετούν τη λήψη μέτρων για αποφυγή στο μέλλον ανάλογων μεθοδεύσεων.
Οι τέσσερις θέσεις που κατά συνέπεια έμειναν κενές, καλύφθηκαν από τις δύο επιλαχούσες των δύο ομίλων της Φούτμπολ Λιγκ 2 2012–13:
Ορισμός ομίλων
Κριτήριο κατά το χωρισμό σε 1ο (Νότος) και 2ο Όμιλο (Βορράς) των συλλόγων, υπήρξε αρχικά η γεωγραφική θέση των εδρών τους. Εντούτοις, δύο από το κεντρικό τμήμα της χώρας και την ίδια πόλη, η Νίκη και ο Ολυμπιακός του Βόλου, τοποθετήθηκαν σε διαφορετικούς ομίλους και συγκεκριμένα σε Βόρειο και Νότιο αντίστοιχα, κατόπιν κλήρωσης στο ΔΣ της διοργανώτριας Φούτμπολ Λιγκ που διενήργησε ο πρόεδρος του Ολυμπιακού Βόλου. Το γεγονός είχε ως συνέπεια η Ζάκυνθος, παρότι εδρεύει νοτιότερα από τους περισσότερους συλλόγους που συγκρότησαν τελικά τον όμιλο Νότου (με εξαίρεση Επισκοπή, ΑΟ Χανιά της Κρήτης και Πανηλειακό του Πύργου), να τεθεί αντιμέτωπη με εκείνους από τη Βόρεια Ελλάδα, υποχρεούμενη σε μακρινές και υψηλού κόστους μετακινήσεις από το νησί. Σημειώνεται ότι γεωγραφικά η πόλη του Βόλου βρίσκεται βορειότερα και από την Καρδίτσα, της οποίας η τοπική Αναγέννηση εντάχθηκε επίσης στον όμιλο Βορρά.
Το ζήτημα με τον αριθμό των ομάδων προς προβιβασμό
Η προκήρυξη της διοργάνωσης, όπως ψηφίστηκε από το ΔΣ της Φούτμπολ Λιγκ στις 27 Αυγούστου 2013, όριζε τον προβιβασμό των τριών (3) πρώτων ομάδων της διαδικασίας των play off και τον υποβιβασμό έξι (6) στη Γ' Εθνική Ερασιτεχνική, συγκεκριμένα των τριών τελευταίων με τη λήξη της κανονικής διάρκειας από κάθε όμιλο. Εντούτοις, στις 4 Φεβρουαρίου 2014 και ενώ είχαν ολοκληρωθεί οι 18 από τις 26 αγωνιστικές της κανονικής περιόδου (σχεδόν τα ¾ αυτής!), το ίδιο ΔΣ αποφάσισε κατά πλειοψηφία 13-6 να κάνει αποδεκτή την (επί μηνών) πρόταση του ομολόγου του της Σούπερ Λιγκ, περί ανόδου από τα play off μόνο των δύο (2) πρώτων, με τον 3ο να υποχρεώνεται σε αγώνα διαβάθμισης εναντίον του 16ου (τρίτου από το τέλος) της Σούπερ Λιγκ σε ουδέτερο γήπεδο. Η επίσημη θέση της Φούτμπολ Λιγκ για την ξαφνική αλλαγή στάσης πολλών μελών της σε διάστημα λίγων μόλις ημερών, είναι πως επήλθε συμβιβασμός με το συνεταιρισμό που διοργανώνει το πρωτάθλημα της ανώτατης κατηγορίας, ώστε να αποφευχθεί τελικά η προσφυγή και των δύο στο Διαιτητικό Δικαστήριο της ΕΠΟ, άρα η περαιτέρω καθυστέρηση και η δημιουργία δεδικασμένου σε αντίστοιχα ζητήματα του μέλλοντος. Την έκδοση της απόφασης ακολούθησε η σφοδρή αντίδραση των μειοψηφούντων, με τον πρόεδρο της Φούτμπολ Λιγκ Σπύρο Καλογιάννη να χαρακτηρίζεται ως ο "Δούρειος Ίππος" που υπονόμευσε τα συμφέροντα του συνεταιρισμού. Μέλη του τελευταίου με έννομο συμφέρον (διεκδίκηση προβιβασμού στη Σούπερ Λιγκ), θεωρούν ότι η καταστρατήγηση της προκήρυξης του πρωταθλήματος αυτοδίκαια καταργεί ή θέτει σε ακυρότητα και μη ισχύ την προκήρυξη, συνεπώς αμφισβητούν το βαθμολογικό πλεονέκτημα με το οποίο ενδεχομένως να εισέλθει στα play off ο πρώτος κάθε ομίλου (όρος, πάντως, που δεν περιγράφεται σε αυτήν, αλλά ούτε εκ των υστέρων είχε καθοριστεί από το ΔΣ της Φούτμπολ Λιγκ έως τις αρχές Φεβρουαρίου!). Η δεδομένη απόφαση άνοιξε τον "ασκό του Αιόλου" και στον πυθμένα της βαθμολογίας, όπου ορισμένοι σύλλογοι υπό τον κίνδυνο του επερχόμενου υποβιβασμού και με το αυτό σκεπτικό περί ακυρωθείσης προκήρυξης, αιτούνται την τροποποίησή της ώστε να μειωθεί ο αριθμός εκείνων που θα κατέλθουν στη Γ' Εθνική Ερασιτεχνική.
Πρώτοι σκόρερ
Οι πρώτοι σκόρερ των 2 ομίλων ήταν:
Πηγές
[http://www.epae.org/entry.fds?entryID=1456&pageCode=05.07&tablePageID=47&pageID=46&langid=1 Αποφάσεις Δ.Σ. Football League, 27 Αυγούστου 2013.]
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2013-2014
Kia Rio
Συγγενικά αυτοκίνητα στην αγορά με το Rio είναι το Toyota Vitz (Toyota Yaris ή Toyota Echo σε μερικές αγορές), το Chevrolet Aveo και το Hyundai Accent. Το Rio συναγωνίζεται και με αυτοκίνητα όπως το Honda Civic και το Mazda 3, σε μικρότερo βαθμό. Επί του παρόντος, υπάρχουν αναφορές ότι το Rio θα καταργηθεί εντός του 2023 στην Ευρώπη και στην Αυστραλία.
Πρώτη γενιά (DC)
Το αρχικό Rio ήταν ένα από τα πλέον φθηνά αυτοκίνητα στις ΗΠΑ και διατίθετο στην αγορά ως 4-πορτο σεντάν ή ως 5-πορτο station wagon. Η έκδοση station wagon διατέθηκε ως Rio Cinco (cinco: το «πέντε» στα ισπανικά) στις ΗΠΑ, ως Rio RX-V στον Καναδά, ως Rio Look στη Χιλή ή απλώς Rio στο Ηνωμένο Βασίλειο, ενώ η σεντάν έκδοση δεν διατέθηκε στη χώρα αυτή. Στην Ελλάδα, και οι δύο εκδόσεις πωλήθηκαν ως Rio σκέτο.
Το Rio πρώτης γενιάς προσέφερε μόνο έναν κινητήρα κάθε χρονιά:
thumb|left|Kia Rio 1.5 LS station wagon σε χρωματισμό Midnight Black (Μαύρο του Μεσονυκτίου).
Όλες οι εκδόσεις προσέφεραν την επιλογή ανάμεσα σε 5-τάχυτο μηχανικό κιβώτιο ταχυτήτων ή 4-τάχυτο αυτόματο κιβώτιο. Στην Ελλάδα, εισήχθη μόνο μία έκδοση με κινητήρα 1.300 κυβικών εκατοστών, με ισχύ 75 hp. Το 2003, το ανανεωμένο Kia Rio προσέφερε βελτιωμένο κινητήρα με ισχύ 81 hp.
Τα στοιχεία του εξοπλισμού ασφαλείας του ήταν σχετικά λίγα, καθώς είχε μόνο ζώνες ασφαλείας εμπρός και πίσω, και αερόσακο οδηγού, ενώ προσφερόταν και έξτρα αερόσακος συνοδηγού. Το Σύστημα Αντιμπλοκαρίσματος Τροχών (ABS) ήταν προαιρετικό στα βασικά μοντέλα, αλλά στάνταρ στα ανώτερης κλάσης μοντέλα, όπως π.χ. για το Rio LX στο Ηνωμένο Βασίλειο. Στις ΗΠΑ όλα τα Rio κυκλοφόρησαν εξ αρχής με στάνταρ 2 μπροστινούς αερόσακους, καθώς από τη σεζόν (model year) του 1998 είχαν γίνει πλέον υποχρεωτικοί από την αμερικανική νομοθεσία. left|thumb|Kia Rio sedan του 2003 - 2005 στις ΗΠΑ.
Ειδικότερα στην Ελλάδα, η έκδοση LS προσέφερε όλα τα διαθέσιμα αξεσουάρ, όπως αερόσακους οδηγού και συνοδηγού, ηλεκτρικά παράθυρα εμπρός και πίσω, ραδιο-CD, δερμάτινο σαλόνι κλπ.
Μέσα στο 2002, το Kia Rio υπέστη ένα λίφτινγκ, με βελτιώσεις στους κινητήρες, στην ανάρτηση και στα φρένα, καθώς και επανασχεδιασμό στην εξωτερική και εσωτερική αισθητική. Στις Ηνωμένες Πολιτείες, η νέα εκδοχή κυκλοφόρησε για τη σεζόν του 2003.
Δεύτερη γενιά (JB)
Η πρώτη γενιά αντικαταστάθηκε το 2006. Το νέο Rio βασίστηκε σε έναν επανασχεδιασμό που υιοθέτησε μια νέα αισθητική φιλοσοφία, που εφαρμόστηκε τότε και στο Hyundai Accent. Ο νέος κινητήρας των 1.6 λίτρων, με ισχύ 110 ίππους, έφερε τον κωδικό «Alpha II» και ήταν πλέον κοινός με το Hyundai Accent. left|thumb|Το σαλόνι ενός Kia Rio Sports SE hatchback του 2010 στην [[Αυστραλία.]]
Το σεντάν του 2006 προσέφερε 2 επίπεδα εξοπλισμού, ενώ το Rio5 προσέφερε ένα επίπεδο εξοπλισμού αντίστοιχο και καλύτερο από τα 2 επίπεδα εξοπλισμού του sedan. Επίσης, νέο χαρακτηριστικό της δεύτερης γενιάς ήταν το δερμάτινο τιμόνι. Στην Ευρώπη, μόνο το 5-πορτο hatchback κατάφερε σημαντικές πωλήσεις.
Για πρώτη φορά, το Rio του 2006 βραβεύτηκε από τον ειδικό Τύπο για τα αυτοκίνητα, με το «βραβείο των συντακτών στην κατηγορία του πλέον βελτιωμένου νέου αυτοκινήτου» από την Autobytel.
Το 2007 και το 2008 έγιναν πολύ μικρές αλλαγές. Για το μοντέλο του 2009 στον εξοπλισμό συμπεριλήφθηκε και δορυφορικό ραδιόφωνο στις ΗΠΑ.
Το Kia Rio κατατάχθηκε 5ο στον κατάλογο με τα 20 λιγότερο ακριβά για ασφάλιση αυτοκίνητα του 2009 στο Insure.com.
Τρίτη γενιά (UB)
thumb|left|Το σαλόνι ενός Kia Rio SX του 2012 με [[Σύστημα πλοήγησης αυτοκινήτου|σύστημα δορυφορικής πλοήγησης.]]
Οι πρώτες επίσημες φωτογραφίες της τρίτης γενιάς του Kia Rio δόθηκαν στη δημοσιότητα στις 11 Φεβρουαρίου 2011. Τελικώς, το μοντέλο παρουσιάστηκε επίσημα στις 1 Μαρτίου 2011, στο Σαλόνι Αυτοκινήτου της Γενεύης, και κυκλοφόρησε στις αγορές μέσα στους επόμενους μήνες. Ειδικότερα στη Βόρεια Αμερική, το Rio5 hatchback κυκλοφόρησε για πρώτη φορά το φθινόπωρο του 2011 και η έκδοση sedan τον Ιανουάριο του 2012.
Η τρίτη γενιά του Kia Rio βασίστηκε και πάλι στο Hyundai Accent, με αποτέλεσμα να φέρει τους νέους κινητήρες της Hyundai, κυβισμού 1.4 και 1.6 λίτρων. Προσέφερε πλέον 6-τάχυτο αυτόματο κιβώτιο, καταργώντας οριστικά το αναχρονιστικό 4-τάχυτο αυτόματο. Επίσης, εισήγαγε και 6-τάχυτο μηχανικό κιβώτιο.
Πωλήσεις
Είναι αξιοσημείωτο ιστορικά ότι το Rio / K2 ήταν το πρώτο σε πωλήσεις μοντέλο της Kia παγκοσμίως τα έτη 2012 και 2015.
Εξωτερικοί σύνδεσμοι
Κατηγορία:Μικρομεσαία αυτοκίνητα Rio Κατηγορία:Νοτιοκορεατικά αυτοκίνητα
Διαταραχή ελλειμματικής προσοχής/υπερκινητικότητας
Διαταραχή ελλειμματικής προσοχής/υπερκινητικότητας ή ΔΕΠΥ (attention deficit hyperactivity disorder - ADHD) ονομάζεται η συστηματική συμπεριφορά του ατόμου, που απαντά συχνά κατά την παιδική ηλικία και ορίζεται από πληθώρα ειδικών ως διαταραχή, από μερικούς, δε, αναφέρεται και ως επιδημία, καθώς θεωρούν πως ως διαταραχή αφορά σε σεβαστό μέρος του παιδικού πληθυσμού. Εκδηλώνεται το ίδιο συχνά σε όλες τις εθνότητες, φυλετικές ομάδες και κοινωνικές τάξεις. Εμφανίζεται νωρίς στην αναπτυξιακή πορεία του ατόμου και επηρεάζει την ικανότητά του να συγκεντρώνεται σε αυτό που το βάζουν να κάνει.
Δεν πρόκειται για μια προσωρινή κατάσταση ή δυσκολία, αλλά αντανακλά έναν τρόπο λειτουργίας του ατόμου, που τείνει να χαρακτηρίζεται ως «μη φυσιολογικός». Υπάρχει διαχωρισμός, βάσει κριτηρίων, ανάμεσα στα παιδιά που τους αποδίδεται η διαταραχή και στα υπόλοιπα, που απλώς παρουσιάζουν όμοια συμπτώματα. Η ΔΕΠΥ επηρεάζει την ικανότητα του παιδιού να φέρει εις πέρας τις απαιτήσεις της συγκεκριμένης ηλικίας, όπως αυτές έχουν καθοριστεί από την πλειοψηφία των ψυχολόγων και των παιδίατρων.
Στις ήπιες μορφές της, η «διαταραχή» υποχωρεί, καθώς το παιδί μεγαλώνει και η συμπεριφορά του βελτιώνεται, φτάνοντας στο «φυσιολογικό» επίπεδο. Αυτό, όμως, δεν συμβαίνει με τις σοβαρότερες μορφές της διαταραχής. Γενικά, πρόκειται για έναν τρόπο λειτουργίας του ατόμου, που έχει την τάση να εμμένει στον χρόνο.
Η σοβαρότητα της διαταραχής
Όταν η ελλειμματική προσοχή/υπερκινητικότητα χαρακτηρίζει κάποιον στο βαθμό της διαταραχής, τα πράγματα είναι σοβαρά για τον ίδιο. Ένας ενήλικας με τη διαταραχή έχει σοβαρά προβλήματα προσαρμογής, δεν μπορεί να αποδώσει όπως θα αναμενόταν από τους υπόλοιπους και υποφέρει σε μεγάλο βαθμό, γιατί ανατροφοδοτείται με χαμηλή αυτοεκτίμηση, καθώς δεν μπορεί να φέρει εις πέρας αποστολές, ακόμα και απλές εργασίες.
Επιδημιολογία
Η ελλειμματική προσοχή/υπερκινητικότητα αποτελεί τη συχνότερη αποκλίνουσα συμπεριφορά σε παιδιά σχολικής ηλικίας. Ο ακριβής, όμως, αριθμός των παιδιών που εμφανίζουν την καθ' εαυτού διαταραχή είναι δύσκολο να υπολογιστεί. Συχνά, παιδιά που δεν έχουν τη διαταραχή μπορεί να εμφανίσουν κάποια μεμονωμένα χαρακτηριστικά της ΔΕΠΥ, ως μέρος της φυσιολογικής τους ανάπτυξης. Το παραπάνω, σε συνδυασμό με την έλλειψη ακριβών και αντικειμενικών μεθόδων εκτίμησης, δυσχεραίνει ακόμη περισσότερο τη διάγνωση. Μια εκτίμηση είναι πως η διαταραχή, σε όλες τις μορφές της, αφορά σ' ένα ποσοστό 3%-5% των παιδιών.
Τα αγόρια φαίνεται να είναι πιο επιρρεπή στην εκδήλωση της ελλειμματικής προσοχής/υπερκινητικότητας σε σχέση με τα κορίτσια. Υπάρχει όμως διαφωνία, που αφορά στην αναλογία της εμφάνισης του φαινομένου μεταξύ των δύο φύλων, η οποία κυμαίνεται από 3:1 έως και 9:1 εις βάρος των αγοριών.
Η διαφορά αυτή στη συχνότητα εκδήλωσης της διαταραχής εκτιμάται πως εξαρτάται από το γεγονός ότι τα αγόρια παρουσιάζουν σε μεγαλύτερο βαθμό ανάρμοστη διαγωγή ή αντικοινωνική συμπεριφορά, σε σχέση με τα κορίτσια. Ως εκ τούτου, η συμπεριφορά των αγοριών γίνεται περισσότερο αντιληπτή και ο αριθμός των διαγνώσεων σε αυτά είναι πιο συχνός.
Αιτιολογία
Οι επιστήμονες συμφωνούν στο ότι η ΔΕΠΥ δεν είναι αποτέλεσμα ενός μεμονωμένου παράγοντα. Η κληρονομικότητα, η έκθεση σε τοξικούς παράγοντες και ο τραυματισμός του εγκεφάλου φαίνεται να αποτελούν τα σημαντικότερα αίτια, ενώ άλλα, όπως η διατροφή ή η κακή γονεϊκή μέριμνα, είναι ήσσονος σημασίας ή δεν επηρεάζουν καθόλου την εκδήλωση της διαταραχής.
Ανωμαλίες στη λειτουργία του εγκεφάλου
Μελέτες, που χρησιμοποίησαν νευροψυχολογικά τεστ, έχουν δείξει ότι υπάρχουν διαφορές ανάμεσα στον εγκέφαλο των ατόμων με ΔΕΠΥ και αυτών χωρίς. Συγκεκριμένα, τα άτομα με ΔΕΠΥ παρουσιάζουν σημαντικά ελλείμματα στη λειτουργία του πρόσθιου λοβού του εγκεφάλου. Επιπροσθέτως, έχει γίνει η υπόθεση ότι η δυσλειτουργία κάποιων νευροδιαβιβαστών ευθύνεται για την εμφάνιση της ΔΕΠΥ. Η ντοπαμίνη (dopamine) και η νοραδρεναλίνη (noradrenaline) φαίνεται να αναστέλλουν τη λειτουργία άλλων νευροδιαβιβαστικών συστημάτων. Εμποδίζουν την ωρίμανση και λειτουργία συγκεκριμένων περιοχών του πρόσθιου εγκεφάλου.
Κληρονομικότητα
Ο ρόλος της κληρονομικότητας στην εκδήλωση ΔΕΠΥ είναι πολύ σημαντικός. Σχετικές έρευνες έδειξαν, ότι η κληρονομικότητα ευθύνεται για το 76% των περιπτώσεων. 76% των παιδιών με ΔΕΠΥ έχουν τουλάχιστον έναν συγγενή που εμφανίζει τη διαταραχή. Όταν ο ένας γονέας πάσχει από τη διαταραχή, έχει πιθανότητα 57% να την κληροδοτήσει στο παιδί του. Εντυπωσιακές ήταν και οι έρευνες σε δίδυμα. Σε σχετική μελέτη, χρησιμοποιήθηκε ένα δείγμα από 1.938 οικογένειες διδύμων και αδερφών με ΔΕΠΥ. Τα αποτελέσματα ενίσχυσαν τις θεωρίες για τον καθοριστικό ρόλο της κληρονομικότητας. Τα μονοζυγωτικά δίδυμα εμφάνισαν ομοιότητα στην εκδήλωση της ΔΕΠΥ σε ποσοστό 91%, ενώ τα διζυγωτικά δίδυμα, αντίστοιχα, σε ποσοστό 38%. Τέλος, έχει παρατηρηθεί μεγαλύτερη πιθανότητα ανάπτυξης της διαταραχής σε υιοθετημένα παιδιά, επιβαρυμένα κληρονομικά. Εντούτοις, δεν υπάρχουν ευρήματα που να ενοχοποιούν χρωμοσωμικές ανωμαλίες στην εκδήλωση της ΔΕΠΥ.
Κάπνισμα και αλκοόλ κατά την κύηση
Το κάπνισμα και η χρήση αλκοόλ από τη μητέρα κατά τη διάρκεια της εγκυμοσύνης έχουν συνδεθεί με την εμφάνιση συμπτωμάτων ΔΕΠΥ. Τα αποτελέσματα έρευνας, στην οποία εξετάστηκε η σχέση μεταξύ της χρήσης ουσιών από τη μητέρα και της εμφάνισης ΔΕΠΥ στο παιδί, έδειξαν ότι τα παιδιά με ΔΕΠΥ είχαν διπλάσια πιθανότητα από τα υπόλοιπα παιδιά να έχουν μητέρα που κάπνιζε κατά τη διάρκεια της εγκυμοσύνης. Επιπλέον, είχαν 2,5 φορές περισσότερες πιθανότητες να έχουν εκτεθεί προγεννητικά σε αλκοόλ. Άλλοι παράγοντες, που έχουν συνδεθεί με την εκδήλωση της ΔΕΠΥ, είναι η τοξιναιμία, η φτωχή υγεία και η ηλικία της μητέρας.
Δηλητηρίαση από μόλυβδο
Ο μόλυβδος είναι μία ουσία, η οποία έχει ενοχοποιηθεί για την πρόκληση ΔΕΠΥ και για προβλήματα προσοχής. Σε σχετική έρευνα παρατηρήθηκε ότι οι συμμετέχοντες που είχαν εκτεθεί σε μόλυβδο εμφάνισαν ψηλότερα σκορ στην κλίμακα ADHD των Barkley–DuPaul, σε σχέση με την ομάδα ελέγχου. Ο μόλυβδος έχει συνδεθεί, επίσης, με προβλήματα στη διατήρηση της προσοχής. Ο μόλυβδος δεν χρησιμοποιείται πλέον στη ζωγραφική και δεν συναντάται παρά μόνον σε πολύ παλιά κτίρια. Ως εκ τούτου, η εμφάνιση τοξικών επιπέδων μολύβδου στο αίμα δεν είναι πια τόσο διαδεδομένη.
Διατροφή
Στη δεκαετία του '70 επικρατούσε η πεποίθηση ότι η ΔΕΠΥ είναι αποτέλεσμα αλλεργίας ή ευαισθησίας σε συγκεκριμένες ουσίες, που βρίσκονται στις τροφές. Οι έρευνες, ωστόσο, των τελευταίων ετών δεν φαίνεται να υποστηρίζουν αυτήν την άποψη. Συγκεκριμένα, έρευνες σχετικά με τον ρόλο της ζάχαρης στην πρόκληση της ΔΕΠΥ δείχνουν ότι η ζάχαρη δεν επηρεάζει τη συμπεριφορά ή τη μάθηση.
Κακή Γονεϊκή Μέριμνα
Δεν υπάρχουν μελέτες, που να υποστηρίζουν την άποψη ότι η ΔΕΠΥ είναι αποτέλεσμα κακής γονεϊκής μέριμνας ή δυσμενούς οικογενειακού περιβάλλοντος. Εντούτοις, κάποια χαρακτηριστικά της γονεϊκής μέριμνας πράγματι επιδεινώνουν τη ΔΕΠΥ και αυξάνουν τον κίνδυνο συννοσηρών διαταραχών. Αντίθετα, θετικές παρεμβάσεις των γονιών είναι πιθανό να βοηθήσουν το παιδί και να βελτιώσουν σημαντικά τη συμπεριφορά του.
Τηλεόραση
Δεν έχει βρεθεί καμία επίδραση της τηλεόρασης στην εκδήλωση ή επιδείνωση της ΔΕΠΥ.
Συμπτώματα
Τα βασικά συμπτώματα της ΔΕΠΥ είναι τα εξής:
Ελλειμματική προσοχή
Τα παιδιά με ΔΕΠΥ δυσκολεύονται να συγκεντρωθούν σε μία συγκεκριμένη δραστηριότητα. Η προσοχή τους μεταπηδά από τη μία ασχολία στην άλλη και σπάνια ολοκληρώνουν αυτό που άρχισαν. Το πρόβλημα εντείνεται, εάν πρόκειται για κουραστικές και επαναληπτικές ασχολίες με μεγαλύτερη διάρκεια από τις συνηθισμένες. Γενικά, παρασύρονται από πιο διασκεδαστικές και άμεσα αμειβόμενες καταστάσεις και τείνουν να αποφεύγουν εργασίες που απαιτούν προσπάθεια ή συγκέντρωση. Τα παιδιά με ΔΕΠΥ φαίνεται να βρίσκονται σε σύγχυση, χάνουν συχνά πράγματα και πολλές φορές δεν αντιδρούν, όταν οι γονείς τους απευθύνονται σε αυτά. Επιπλέον, τα παιδιά με ΔΕΠΥ υστερούν ως προς την ικανότητα διατήρησης της προσοχής σε σχέση με τους συμμαθητές τους κατά 30% ή και περισσότερο. Πρακτικά, αυτό σημαίνει πως ένα δεκάχρονο παιδί έχει την προσοχή επτάχρονου παιδιού χωρίς ΔΕΠΥ. Τέλος, τα παιδιά με ΔΕΠΥ χάνουν ευκολότερα το ενδιαφέρον τους για κάποια δραστηριότητα. Σχετική έρευνα έδειξε ότι παίζουν με τριπλάσια παιχνίδια συγκριτικά με τα άλλα παιδιά και περνούν τον μισό χρόνο μαζί τους. Είναι σημαντικό να αναφέρουμε ότι δεν έχουν πρόβλημα στο να φιλτράρουν πληροφορίες. Γνωρίζουν ποιες πληροφορίες είναι σημαντικές, απλώς δυσκολεύονται να εστιάσουν την προσοχή τους σε αυτές για μεγάλο διάστημα. Μεγαλώνοντας, τα παιδιά με ΔΕΠΥ μαθαίνουν να αντιστέκονται έως έναν βαθμό σε ελκυστικές πηγές, αν και δεν έχει βρεθεί ποιοι μηχανισμοί συντελούν σε αυτό.
Παρορμητικότητα
Η παρορμητικότητα χαρακτηρίζεται από χαμηλό αυτοέλεγχο, λάθη απροσεξίας και απαιτήσεις για άμεση ικανοποίηση των αναγκών. Τα παιδιά με ΔΕΠΥ δεν σκέφτονται εκ των προτέρων τις συνέπειες των πράξεών τους και απαντούν σε ερωτήσεις προτού αυτές ολοκληρωθούν. Αδυνατούν να περιμένουν τη σειρά τους σε ένα παιχνίδι ή μέχρι την έναρξη μίας δραστηριότητας. Συνήθως, αρχίζουν νωρίτερα την ασχολία που θα έπρεπε να αναβάλλουν ή ζητούν απαιτητικά να γίνει εκείνη τη στιγμή. Η συμπεριφορά των παιδιών με ΔΕΠΥ βιώνεται από τους άλλους ως αγενής ή εγωκεντρική, προκαλώντας, έτσι, πολλά προβλήματα στις σχέσεις με τους συνομήλικους.
Υπερκινητικότητα
Τα κυριότερα χαρακτηριστικά της υπερκινητικότητας είναι η αυξημένη κινητική δραστηριότητα και ομιλία. Τα παιδιά με ΔΕΠΥ κινούν τα χέρια και τα πόδια τους νευρικά, στριφογυρνούν στη θέση τους ή σηκώνονται στην τάξη χωρίς να πάρουν άδεια. Είναι ανήσυχα και η κίνησή τους είναι βιαστική και αδέξια. Ακόμη, τα αποτελέσματα σχετικών μελετών έδειξαν ότι τα παιδιά με ΔΕΠΥ κινούνται έως και οκτώ φορές περισσότερο από τα παιδιά της ομάδας ελέγχου. Επιπλέον, μιλούν πολύ, συχνά μουρμουρίζουν ή κάνουν περίεργους θορύβους. Ηρεμούν μόνο μετά από έντονη πίεση των άλλων ή όταν εξαντλούνται σωματικά.
Νοητική ανάπτυξη
Τα παιδιά με ΔΕΠΥ αντιπροσωπεύουν όλο το φάσμα της νοητικής ανάπτυξης. Κάποιες έρευνες υποστηρίζουν πως η επίδοσή των παιδιών αυτών στα σταθμισμένα τεστ νοημοσύνης υστερεί κατά 7-10 μονάδες. Ωστόσο, η έλλειψη αυτή δεν είναι σίγουρο ότι οφείλεται στις πραγματικές διαφορές της νοημοσύνης των παιδιών με ΔΕΠΥ και αυτών χωρίς. Οι σταθμισμένες κλίμακες μέτρησης της νοημοσύνης, που χρησιμοποιούνται στις μέρες μας, απαιτούν μεγάλο βαθμό συγκέντρωσης και αξιολογούν το επίπεδο ακαδημαϊκών γνώσεων του παιδιού. Έτσι, οι παρατηρούμενες διαφορές είναι δυνατό να οφείλονται στην αδυναμία των παιδιών με ΔΕΠΥ να εστιάσουν την προσοχή τους, όπως και στις σχολικές ελλείψεις των παιδιών αυτών.
Κινητική ανάπτυξη
Μεγαλύτερο ποσοστό των παιδιών με ΔΕΠΥ φαίνεται να αντιμετωπίζει δυσκολία συντονισμού των κινήσεων (52%, έναντι 35% στην ομάδα ελέγχου). Ως εκ τούτου, τα παιδιά αυτά συχνά υστερούν στις αθλητικές δραστηριότητες, είναι άγαρμπα ή σκοντάφτουν όταν περπατούν. Ο φτωχός συντονισμός καθιστά πολλά από αυτά τα παιδιά ευάλωτα σε ατυχήματα. Προβλήματα παρουσιάζονται, επίσης, στη λεπτή κινητικότητα. Έτσι, είναι πιθανό να δυσκολεύονται στη ζωγραφική, στη γραφή, στο δέσιμο των παπουτσιών ή στο κούμπωμα των ρούχων.
Προσαρμοστικές ικανότητες
Έχει παρατηρηθεί ότι τα παιδιά με ΔΕΠΥ υστερούν, όσον αφορά στις προσαρμοστικές ικανότητες σε σχέση με τους συμμαθητές τους. Συγκεκριμένα, τα παιδιά αυτά βρίσκονται στο κατώτερο επίπεδο του φυσιολογικού.
Συναισθηματικές αντιδράσεις
Τα παιδιά με ΔΕΠΥ εμφανίζουν, δευτερογενώς, έντονο αίσθημα κατωτερότητας, αποτυχίας και ανεπάρκειας. Δεν ανέχονται την απόρριψη ή την απογοήτευση. Η συμπεριφορά τους είναι απρόβλεπτη. Το συναίσθημά τους είναι ευμετάβλητο και παρουσιάζει ακραίες εναλλαγές. Χαρακτηριστικά, επίσης, των παιδιών με ΔΕΠΥ αποτελούν η ευερεθιστότητα και οι έντονες συναισθηματικές αντιδράσεις.
'''Η συναισθηματική αστάθεια είναι συχνά συνοδευτική διαταραχή στην περίπτωση της ΔΕΠΥ. Η αστάθεια αυτή μπορεί να εκδηλωθεί ως ένας συνδυασμός αντιδράσεων θυμού, θλίψης, ευαισθησίας και ανασφάλειας.''' Οι άνθρωποι με ΔΕΠΥ μπορεί να αντιμετωπίζουν προκλήσεις στις καθημερινές τους δραστηριότητες λόγω αυτής της αστάθειας.
Μπορεί να επηρεάσει τις σχέσεις τους με τους ανθρώπους γύρω τους, καθώς και τον τρόπο που αντιδρούν σε διάφορες καταστάσεις. Σε ορισμένες περιπτώσεις, μπορεί να οδηγήσει σε καταθλιπτικά συμπτώματα και άλλα προβλήματα ψυχικής υγείας.
Η στρατηγική διαχείρισης του στρες, όπως η άσκηση και η μείωση της κατανάλωσης αλκοόλ και καφεΐνης, μπορεί επίσης να βοηθήσει στην αντιμετώπιση της συναισθηματικής αστάθειας. Επιπλέον, η δημιουργία μιας καθημερινής ρουτίνας και η προσαρμογή της στον τρόπο ζωής μπορεί να βοηθήσει στην αντιμετώπιση της συναισθηματικής αστάθειας και να βελτιώσει την ποιότητα ζωής των ατόμων με ΔΕΠΥ.
Συνολικά, είναι μια συνοδευτική διαταραχή της ΔΕΠΥ που μπορεί να επηρεάσει σοβαρά την καθημερινή ζωή των ατόμων που την αντιμετωπίζουν. Η συνδυαστική θεραπεία, η διαχείριση του στρες και η δημιουργία μιας καθημερινής ρουτίνας μπορούν να βοηθήσουν στην αντιμετώπιση της συναισθηματικής αστάθειας και να βελτιώσουν την ποιότητα ζωής των ατόμων με ΔΕΠΥ.
Σχέσεις με συνομηλίκους & προβλήματα συμπεριφοράς
Τα παιδιά με ΔΕΠΥ έχουν περισσότερες πιθανότητες να εμφανίσουν προβλήματα στη συμπεριφορά, όπως και δυσλειτουργία στις κοινωνικές δεξιότητες, σε σχέση με τους συνομήλικούς τους. Τείνουν να παίζουν λιγότερο με τους συμμαθητές τους και να είναι λιγότερο συνεργατικά. Συχνά η συμπεριφορά των παιδιών με ΔΕΠΥ τείνει να απομακρύνει τους άλλους. Έτσι, πολλές φορές, κατατάσσονται στα λιγότερο συμπαθητικά παιδιά και είναι πιο πιθανό να απορριφθούν από τους συμμαθητές τους. Σχετικές μελέτες έδειξαν ότι τα παιδιά αυτά εμφανίζουν 2-10 φορές περισσότερο αρνητική συμπεριφορά απέναντι στους συνομήλικούς τους, συγκριτικά με τα υπόλοιπα παιδιά. Είναι περισσότερο ευάλωτα στις επιθέσεις των συμμαθητών τους, λιγότερο φιλικά απέναντί τους και δυσκολεύονται να βρουν αποτελεσματικές λύσεις στα προβλήματα που προκύπτουν. Συχνά αδυνατούν να προσαρμόσουν τη συμπεριφορά τους σύμφωνα με τις εκάστοτε κοινωνικές επιταγές. Τα προβλήματα στις κοινωνικές δεξιότητες των παιδιών με ΔΕΠΥ εμμένουν έως την εφηβεία και την ενήλικη ζωή.
Προβλήματα στον ύπνο
Οι ασθενείς με ΔΕΠΥ αντιμετωπίζουν συχνά προβλήματα στον ύπνο. Ο ύπνος τους είναι ανεπαρκής και χαμηλής ποιότητας. Τα παιδιά με ΔΕΠΥ δυσκολεύονται να κοιμηθούν το βράδυ και να ξυπνήσουν το πρωί. Αυτές οι δυσκολίες παρατηρούνται από τη βρεφική ηλικία. Επίσης, κοιμούνται λιγότερο και εμφανίζουν περισσότερες ενοχλήσεις κατά τη διάρκεια του ύπνου, σε σχέση με τους συμμαθητές τους. Ως εκ τούτου, ασθενείς με ΔΕΠΥ παρουσιάζουν υπερβολική υπνηλία κατά τη διάρκεια της ημέρας (EDS).
Δείτε επίσης
Κατηγορία:Ψυχολογικές παθήσεις και διαταραχές Κατηγορία:Διαταραχές προσοχής Κατηγορία:Εργοθεραπεία Κατηγορία:Μαθησιακές δυσκολίες
Εφαρμοσμένα μαθηματικά
Εφαρμοσμένα μαθηματικά είναι κλάδος των μαθηματικών που ασχολείται με τις μαθηματικές μεθόδους που χρησιμοποιούνται για την επιλύση προβλημάτων στους τομείς των άλλων θετικών επιστημών, όπως είναι η φυσική, η χημεία, η πληροφορική και τα οικονομικά. Τα εφαρμοσμένα μαθηματικά είναι ο ένας μεγάλος κλάδος των μαθηματικών - ο άλλος είναι τα καθαρά ή θεωρητικά μαθηματικά που ασχολούνται με την επίλυση προβλημάτων μέσα στα ίδια τα μαθηματικά.
Ο όρος «εφαρμοσμένα μαθηματικά» περιγράφει τον κλάδο που στοχεύει στην επίλυση πρακτικών προβλημάτων και στη διαμόρφωση και μελέτη μαθηματικών μοντέλων. Στο παρελθόν, οι πρακτικές εφαρμογές ήταν το κίνητρο για την ανάπτυξη των μαθηματικών θεωριών, οι οποίες στη συνέχεια γίνονταν αντικείμενο μελέτης από τα καθαρά μαθηματικά: τα μη εφαρμοσμένα μαθηματικά, τα οποία αναπτύσσονται και μελετώνται χωρίς να είναι στόχος η άμεση εφαρμογή τους στην επίλυση προβλημάτων από άλλες επιστήμες. Γι' αυτό και η λειτουργία των εφαρμοσμένων μαθηματικών είναι εξαιρετικά συνδεδεμένη με την έρευνα σε καθαρά μαθηματικά.
Τα όρια ταξινόμησης των γνωστικών αντικειμένων σε πεδία δεν είναι ξεκάθαρα, αλλά ενδεικτικά δίνονται παρακάτω κάποια επιμέρους πεδία των μαθηματικών που συνήθως κατατάσσονται στα εφαρμοσμένα μαθηματικά:
Τζανφράνκο Τερέντσι
Ο Τζανφράνκο Τερέντσι (Gianfranco Terenzi, 2 Ιανουαρίου 1941 - 20 Μαΐου 2020) ήταν πολιτικός από τον Άγιο Μαρίνο, μέλος του Χριστιανοδημοκρατικού Κόμματος.
Υπηρέτησε συνολικά 4 φορές στο αξίωμα του Κυβερνώντος Διοικητή:
Σκοτώθηκε σε ηλικία 79 ετών σε δυστύχημα στις 20 Μαΐου 2020, όταν παρασύρθηκε από φορτηγό στο Σεραβάλε.
Εξωτερικοί σύνδεσμοι
Τερεντσι
Αγιάς Μεχμέτ Πασάς
Δείτε επίσης
Κατηγορία:Μεγάλοι Βεζίρηδες
Air Albania
Air Albania είναι ο εθνικός αερομεταφορέας της Αλβανίας, με έδρα το Rinas της Αλβανίας. Ο κόμβος της αεροπορικής εταιρείας βρίσκεται στο Διεθνές Αεροδρόμιο Tirana Nënë Tereza, όπου βρίσκονται και τα κεντρικά γραφεία της αεροπορικής εταιρείας.
Η Air Albania ιδρύθηκε στις 16 Μαΐου 2018 από κοινοπραξία υπό την ηγεσία της αλβανικής και τουρκικής κυβέρνησης στο πλαίσιο σύμπραξης δημόσιου-ιδιωτικού τομέα. Η Turkish Airlines κατέχει το 49,12% της Air Albania.
Ιστορία
Η προηγούμενη αεροπορική εταιρία της Αλβανίας η Albanian Airlines κατέστη απηρχαιωμένη και η αλβανική κυβέρνηση είχε ανακαλέσει την άδεια λειτουργίας της στις 11 Νοεμβρίου 2011.
Η Air Albania ιδρύθηκε επίσημα στις 16 Μαΐου 2018 από τις Turkish Airlines, Albcontrol και MDN Investment.
Προορισμοί
Η εταιρεία πετάει σε 14 προορισμούς, ανάμεσα τους και η Αθήνα.
Από τον Μάιο του 2022 η αεροπορική εταιρεία πετάει στους ακόλουθους προορισμούς:
Στόλος
μικρογραφία| Airbus A319 στο Διεθνές Αεροδρόμιο των Τιράνων Από τον Σεπτέμβριο του 2018, ο στόλος της Air Albania περιλαμβάνει τα ακόλουθα αεροσκάφη:
Αναφορές
<references group="" responsive="1">
Κατηγορία:Ευρωπαϊκές αεροπορικές εταιρείες
Μπρούνο Λάουζι
Ο Μπρούνο Λάουζι (8 Αυγούστου 1937 – 24 Οκτωβρίου 2006) ήταν Ιταλός τραγουδιστής και τραγουδοποιός. Γεννήθηκε στην Ασμάρα της Ερυθραίας. Έγραψε τραγούδια μεταξύ άλλων και για το Ζωρζ Μουστακί. Πέθανε από τη νόσο Πάρκινσον.
Εξωτερικοί σύνδεσμοι
Κατηγορία:Ιταλοί τραγουδιστές Κατηγορία:Ερυθραίοι τραγουδιστές
Κωνσταντίνος Κορμάς
Ο Κωνσταντίνος Κορμάς γεννήθηκε στο χωριό Κεφαλινός του Νομού Μεσσηνίας το 1783 και σκοτώθηκε το 1825 στη Μάχη στο Μανιάκι μαζί με τον αδελφό του Οπλαρχηγό και Χιλίαρχο Ηλία Κορμά.
3352 Μακώλιφ
Ο Μακώλιφ (McAuliffe) είναι αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 15,55. Ανακαλύφθηκε το 1981 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ). Ο αστεροειδής πήρε το όνομά του στη μνήμη της Αμερικανίδας δασκάλας και αστροναύτισσας Κρίστα Μακώλιφ, που σκοτώθηκε στην καταστροφή του διαστημικού λεωφορείου «Τσάλεντζερ» το 1986. Στους αστεροειδείς με τους δύο προηγούμενους και τους 4 επόμενους αύξοντες αριθμούς δόθηκαν επίσης ονόματα (όλων των) μελών της ίδιας αποστολής (οι ονομασίες δόθηκαν μετά την καταστροφή).
Ως αστεροειδής Αμόρ, ο Μακώλιφ πλησιάζει κάποτε τη Γη χωρίς να διασχίζει ποτέ την τροχιά της. Ειδικότερα, στο χρονικό διάστημα από το 1950 μέχρι το 2200 μ.Χ. οι εγγύτερες προσεγγίσεις του στον πλανήτη μας είναι αυτές της 20ής Ιανουαρίου 1963 (σε απόσταση 0,20425 AU ή 30,555 εκατομμυρίων km) και της 25ης Ιανουαρίου 2048 (0,20491 AU ή 30,65 εκατομ. km).
Φυσικά χαρακτηριστικά
Η μέση διάμετρος του Μακώλιφ εκτιμάται σε 2,0 ή 2,4 χιλιόμετρα. Ο φασματικός τύπος του είναι ο σπανιότατος A, ενώ το γεωμετρικό άλβεδό του είναι 0,18. Ο Μακώλιφ περιστρέφεται γύρω από τον εαυτό του μία φορά κάθε 2 ώρες 12 λεπτά και 22 δευτερόλεπτα.
Πηγές - εξωτερικοί σύνδεσμοι
Μακωλιφ
The Jerusalem Post
Με την ονομασία The Jerusalem Post είναι γνωστή αγγλόγλωσση ημερήσια εφημερίδα με έδρα την Ιερουσαλήμ του Ισραήλ, που ιδρύθηκε το 1932 στην τότε υπό Βρετανική Εντολή Παλαιστίνη από τον Γκερσόν Αγκρόν με την ονομασία The Palestine Post. Το 1950 άλλαξε το όνομά της στο The Jerusalem Post. Το 2004, η εφημερίδα αγοράσθηκε από τη «Μιρκαέι Τικσορέτ», μια ισραηλινή εταιρεία μέσων ενημερώσεως ελεγχόμενη από τον επενδυτή Ελί Αζούρ, ο οποίος το 2014 αγόρασε και την εφημερίδα Μααρίβ. Σήμερα η The Jerusalem Post εκδίδεται μόνο στην αγγλική γλώσσα, ενώ παλαιότερα τυπωνόταν και μια έκδοση στη γαλλική γλώσσα.
Η ίδια η εφημερίδα αυτοπροσδιορίζεται πολιτικώς ως «κεντρώα», αλλά γενικώς θεωρείται ότι πρόσκειται στην πολιτική δεξιά , ιδίως από τον Απρίλιο του 2016, οπότε αρχισυντάκτης της ανέλαβε ο Γιαακόβ Κατζ, πρώην στρατιωτικός συντάκτης της, που είχε παλαιότερα διατελέσει σύμβουλος του ακροδεξιού τότε πρωθυπουργού του Ισραήλ Ναφτάλι Μπένετ. . Συνηθίζει να επικρίνει την πολιτική διαφθορά και υποστηρίζει τον χωρισμό θρησκείας και κράτους στο Ισραήλ. Επίσης είναι υπέρμαχος της μεγαλύτερης επενδύσεως από το κράτος στους Εβραίους της διασποράς, όπως με εκπαιδευτικά προγράμματα για αυτούς.
Εξωτερικοί σύνδεσμοι
Κατηγορία:Μέσα Μαζικής Ενημέρωσης στο Ισραήλ Κατηγορία:Πολιτισμός στην Ιερουσαλήμ Κατηγορία:Εφημερίδες στην αγγλική γλώσσα
Κάρδαμος Άρτας
Ο Κάρδαμος είναι ένας μικρός οικισμός του Δήμου Αρταίων με 12 μόνιμους κατοίκους (απογραφή 2011), στα ορεινά της Άρτας και απέχει από την πόλη περίπου 33 χιλιόμετρα.
Σύμφωνα με το Σχέδιο Καποδίστρια, ο Κάρδαμος υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Ο Κάρδαμος μαζί με τη Σκούπα, τον Κάμπο, τα Τσιαπαλαίικα, το Παλαιοχώρι, τα Πλατανάκια και το Φράξο αποτελούν την τοπική κοινότητα Σκούπας με συνολικό πληθυσμό 143 κατοίκους.
Διοικητικές μεταβολές
Ο οικισμός αναγνωρίστηκε το 1961 και προσαρτήθηκε στην κοινότητα Σκούπας ενώ το 1974 αποσπάσθηκε από την επαρχία Νικοπόλεως και Πάργας του νομού Πρεβέζης και εντάχθηκε στην επαρχία Άρτας του νομού Άρτας. Το 1997 ο Κάρδαμος εντάχθηκε στο δήμο Ξηροβουνίου και το 2010 στο Δήμο Αρταίων.
Τοποθεσία και Πρόσβαση
Ο Κάρδαμος γειτνιάζει με τους οικισμούς της τοπικής κοινότητας Σκούπας, με τη Δαφνωτή και τον Προφήτη Ηλία.
Εξωτερικοί σύνδεσμοι
Κατηγορία:Χωριά του νομού Άρτας Κατηγορία:Δήμος Αρταίων
Διχλωριούχο γερμάνιο
Το διχλωριούχο γερμάνιο ή διχλωρογερμάνιο είναι η ανόργανη χημική ένωση του γερμανίου και του χλωρίου με χημικό τύπο GeCl2. Στις συνηθισμένες συνθήκες (T = 25 °C, P = 1 atm) είναι ένα λευκό προς ανοικτοκίτρινο στερεό που περιέχει γερμάνιο με βαθμό οξείδωσης +2.
Το διχλωρογερμανυλένιο
Το μοριακό διχλωριούχο γερμάνιο μερικές φορές ονομάζεται διχλωρογερμανυλένιο, κατά αναλογία με το μεθυλένιο. Η ανάλυση της μοριακής του δομή στην αέρια φάση έδειξε ότι είναι γωνιακή, όπως ακριβώς προβλέφτηκε από τη θεωρία VSEPR. Το διχλωρογερμανυλένιο σχηματίζει σύμπλοκο με το 1,4-διοξάνιο, το διχλωρογερμσνιοδιοξάνιο (GeCl2·C4H8O2), που αποτελεί πηγή διχλωρογερμανυλένιου για αντιδράσεις σύνθεσης, όπως επίσης και η «επί τόπου» (in citu) αντίδραση τετραχλωρογερμάνιου και μεταλλικού γερμάνιου.
Παραγωγή
To διχλωρογερμάνιο μπορεί να παραχθεί με επίδραση (αέριου) ρεύματος τετραχλωρογερμάνιου πάνω από μεταλλικό γερμάνιο με θερμοκρασία 650 °C :
Μπορεί ακόμη να παραχθεί και με αποσύνθεση χλωρογερμανάνιου (GeH3Cl), με θέρμανση στους 70 °C :
Χημική συμπεριφορά και παράγωγα
Το διχλωρογερμάνιο υδρολύεται δίνοντας κίτρινο διυδροξείδιο του γερμανίου, το οποίο αν θερμανθεί, δίνει με τη σειρά του καφέ μονοξείδιο του γερμανίου :
Τα διαλύματα διχλωριούχου γερμανίου σε υδροχλώριο είναι ισχυρά αναγωγικά μέσα. Με τα ανιόντα χλωρίου σχηματίζει τα σύμπλοκα ιόντα [GeCl3]-, με δομή πυραμίδας, όπως έχει χαρακτηριστεί. Ακόμη, το διχλωριούχο γερμάνιο αντιδρά με χλωριούχο ρουβίδιο ή χλωριούχο καίσιο, σχηματίζοντας τριχλωρογερμανιούχο ρουβίδιο ή τριχλωρογερμανιούχο καίσιο, αντίστοιχα :
Το διχλωριούχο γερμάνιο είναι αρκετά δραστικό και μπαίνει ανάμεσα σε πολλούς διαφορετικούς τύπους χημικών δεσμών.
Άγιος Παύλος Χαλκιδικής
Ο Άγιος Παύλος είναι οικισμός του νομού Χαλκιδικής, με 599 κατοίκους το 2001. Είναι κτισμένος σε υψόμετρο 40 μέτρων. Η θέση του είναι στο ύψος του 35ου χιλιομέτρου της Εθνικής Οδού Θεσσαλονίκης-Νέων Μουδανιών. Η περιοχή περιβάλλεται από αμπελώνες και από συσκευαστήρια αγροτικών προϊόντων. Η απόστασή του από τη Νέα Καλλικράτεια είναι γύρω στα 5 χιλιόμετρα προς τα βόρεια. Η κύρια ασχολία των κατοίκων είναι η αμπελοκαλλιέργεια και η συσκευασία τροφίμων και γεωργικών προϊόντων. Ανάμεσα στα άλλα, στο χωριό υπάρχει δημοτικό σχολείο και νηπιαγωγείο.
Ιστορικά και λαογραφικά στοιχεία
Ο οικισμός πανηγυρίζει στις 25 Ιανουαρίου, του Αγίου Γρηγορίου του Θεολόγου και στις 6 Αυγούστου, οπότε εορτάζεται η Μεταμόρφωση του Σωτήρος. Στο χωριό βρίσκεται η βυζαντινή εκκλησία του Αγίου Τρύφωνα, ο οποίος είναι και προστάτης των αμπελιών. Κάθε Αύγουστο λαμβάνει χώρα πανηγύρι, στη διάρκεια του οποίου προσφέρονται στους επισκέπτες δείγματα της τοπικής κουζίνας και κρασί ποικιλιών της περιοχής, όπως Σοβινιόν και Μερλό.
Αθλητισμός
Στο χωριό εδρεύει το Κλειστό Γυμναστήριο του Δήμου, ενώ δραστηριοποιείται και ο ποδοσφαιρικός σύλλογος «Διόνυσος», που αγωνίζεται στο τοπικό πρωτάθλημα της Ε.Π.Σ. Χαλκιδικής. Επίσης, στο χώρο του κλειστού γυμναστηρίου προπονείται ο αθλητικός σύλλογος κλασικού αθλητισμού, <<ΑΣ ΚΕΝΤΑΥΡΟΣ>>, με μεγάλες διακρίσεις ακομη και σε παγκόσμιο επίπεδο.
Κοινότητα Αγίου Παύλου
Το χωριό είναι έδρα ομώνυμης τοπικής κοινότητας στον δήμο Νέας Προποντίδας, με συνολικά 1.297 κατοίκους. Οι οικισμοί που το συναποτελούν είναι: Η τοπική κοινότητα Αγίου Παύλου είναι χαρακτηρισμένη ως αγροτικός πεδινός οικισμός, με έκταση 13,104 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Χαλκιδικής Κατηγορία:Δήμος Νέας Προποντίδας
Φάμπιο Μπεράρντι
Ο Φάμπιο Μπεράρντι (Fabio Berardi, 26 Μαΐου 1959) είναι πολιτικός από τον Άγιο Μαρίνο.